Ass-a, aselmed n tmaziɣt iga asurif ameqqran deg tmurt-nneɣ. Γef waya, yewwi-d lḥal ad nessebgen di tmusniwin yeԑnan tarrayin n uselmed. Nessaram axeddim-agi-nteɣ ad d-yili d aɣbalu n unadi s telqeyt deg usentel-agi n ukala n ulemmud n ufares s tira. Ad neԑreḍ ad dnessenked assemres n ukala n ulemmud n ufares s tira s ɣur yiselmaden n tmaziɣt. Ad dnessebgen azal n ukala n ulemmud n ufares s tira deg ulmad d usnerni d useǧhed n tira n tmaziɣt d usekfel n tucḍiwin i xeddmen yinelmaden deg ufares s tira akken ad d-nessebgen ma yella akala-agi n ulemmud issawaḍ ɣer yigemmaḍ igerzen neɣ yella-d lixṣaṣ deg usemresis s ɣur yiselmaden n tutlayt n tmaziɣt.